Diari Oficial de la Generalitat Valenciana


Sumari del DOGV 5453, del 19-02-2007 (2007/1378)

RESOLUCIÓ de 1 de febrer de 2007, de la Conselleria de Benestar Social, per la qual es determinen els crèdits que han de finançar les ajudes convocades per l'Orde de 28 de novembre de 2006, de la Conselleria de Benestar Social, per la qual es regulen i convoquen ajudes destinades a la realització de programes dirigits a la integració social dels immigrants per a l'exercici 2007.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5453

Data del DOGV
:   19-02-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/1378


Data del document
:   01-02-2007

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * servei social
    * immigració
    * ajuda pública
    * societat sense fins de lucre
    * suport econòmic
    * integració social
    * assistència social
    * ajuda social

L'Orde de 28 de novembre de 2006, de la Conselleria de Benestar Social, per la qual es regulen i convoquen ajudes destinades a la realització de programes dirigits a la integració social dels immigrants per a l'exercici 2007 (DOGV núm. 5.414, de 26 de desembre de 2006), va ser tramitada d'acord amb allò disposat en l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedient de gasto, tot quedant condicionat el finançament d'estes ajudes a l'aprovació del crèdit corresponent.   
Una vegada aprovada i publicada la Llei 11/2006, de 27 de desembre,de Pressupostos de la Generalitat per a l'exercici 2007 (DOGV núm. 5.417, de 29 de desembre de 2006), en aplicació d'allò que establix l'article tretze de l'Orde d'Ajudes i d'acord amb allò regulat en l'article 47.11 del Text Refós de la Llei d'Hisenda Pública de la Generalitat Valenciana, correspon donar publicitat al crèdit i a la línia de subvenció destinat al finançament de les ajudes regulades i convocades per l'Orde de 28 de novembre de 2006.   
Per tot això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, de 14 de juliol, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:  
Primer  
Donar publicitat del crèdit pressupostari i de la línia de subvenció destinada a finançar les ajudes convocades per l'Orde de 28 de novembre de 2006, de la Conselleria de Benestar Social, per la qual es regulen i convoquen ajudes destinades a la realització de programes dirigits a la integració social dels immigrants per a l'exercici 2007 (DOGV núm. 5.414, de 26 de desembre de 2006), que s'indica tot seguit, a càrrec del programa pressupostari 313.50, Integració de la Immigració:   
1. Denominació: Integració Social Immigrants.  
- Línia de subvenció: T6377/000/07  
- Consignació pressupostària: 700.000,00 euros  
- Procedènciaj i quantia dels fons:  
Propis condicionats: 350.000,00 euros  
Externa: Ministeri de Treball i Assumptes Socials: 50.000,00 euros  
Segon  
El crèdit consignat té caràcter màxim i no podran concedir-se una vegada esgotat, circumstància que s'haurà de publicar en el Diari Oficial de la Comunitat Valenciana.   
Si com a conseqüència de transferències de fons s'incrementen estos crèdits, es farà constar l'increment publicant-lo en el Diari Oficial de la Comunitat Valenciana.  
València, 1 de febrer de 2007.- La consellera de Benestar Social: Alicia de Miguel García.